Държавен вестник, бр. 71, 2018 г., стр. 55

БРОЙ  71	
Д Ъ Р Ж А В Е Н  В Е С Т Н И К 	
СТР.  55  
нето на наркотици, одобрени на Двадесетата 
специална сесия относно наркотиците на 
Общото събрание на Организацията на обе­
динените нации през юни 1998 г.
Член 109
Културно сътрудничество
1. Страните насърчават двустранното 
сътрудничество в областта на културата, за 
да се засили взаимното разбиране и за да се 
подобрят културните връзки между страните. 
2. Страните подкрепят обмена на инфор­
мация и експертен опит, както и инициативи, 
които допринасят за повишено изграждане 
на капацитет, по-специално по отношение 
на съхранението на културното наследство.
3. Страните ще засилят сътрудничеството 
по отношение на борбата с незаконния трафик 
на културни ценности съгласно съответните 
резолюции на Съвета за сигурност на ООН 
относно Ирак. Те ще насърчават ратифицира­
нето и ефективното прилагане на съответните 
международни споразумения, включително 
Конвенцията на ЮНЕСКО относно мерките 
за забрана и предотвратяване на незаконен 
внос, износ и прехвърляне на правото на 
собственост на културни ценности от 1970 г. 
4. Страните насърчават междукултурния 
диалог между отделни лица, културни инсти­
туции и организации, които представляват 
организираното гражданско общество в Съюза 
и в Ирак.
5. Страните съгласуват усилията си в 
рамките на международни форуми, включи­
телно в контекста на ЮНЕСКО и/или други 
международни образувания, с цел да насър­
чат културното разнообразие, по-специално 
относно ратифицирането и прилагането на 
Конвенцията на ЮНЕСКО за опазване и 
насърчаване на многообразието от форми на 
културно изразяване.
Член 110
Регионално сътрудничество
1. Страните се съгласяват, че сътрудни­
чеството следва да спомогне за улесняване и 
подпомагане на стабилността и регионалната 
интеграция на Ирак. За постигането на тази 
цел те се съгласяват да насърчават дейности, 
които целят укрепване на отношенията с Ирак, 
съседните му държави и други регионални 
партньори.
2. Страните се съгласяват, че сътрудни­
чеството между тях може да включва дейст­
вия, предприети съгласно споразумения за 
сътрудничество с други държави в същия 
регион, при условие че подобно действие е 
съвместимо с настоящото споразумение и е 
в техен интерес.
3. Без да се изключва никоя област, страните 
се съгласяват да обърнат особено внимание 
на следните действия:
а) насърчаване на вътрешнорегионалната 
търговия;
б) подкрепа на регионални институции и 
на съвместни проекти и инициативи, 
разработени в рамките на съответните 
регионални организации. 
Д Я Л  V
ИНСТИТУЦИОНАЛНИ, ОБЩИ И ЗАКЛЮЧИ­
ТЕЛНИ РАЗПОРЕДБИ
Член 111
Съвет за сътрудничество
1. Създава се Съвет за сътрудничество, 
който да следи за прилагането на настоящо­
то споразумение. Съветът за сътрудничество 
заседава на равнище министри един път го­
дишно. Той разглежда всички важни въпроси, 
възникнали в рамките на настоящото споразу­
мение, както и всякакви други двустранни или 
международни въпроси от взаимен интерес с 
цел постигане на целите на настоящото спо­
разумение. Съветът за сътрудничество може 
също така да отправя подходящи препоръки 
по взаимно съгласие на двете страни.
2. Съветът за сътрудничество се състои от 
представители на страните.
3. Съветът за сътрудничество утвърждава 
своя процедурен правилник.
4. Всяка страна може да отнесе до Съвета 
за сътрудничество всеки спор относно при­
ложението или тълкуването на настоящото 
споразумение.
5. Съветът за сътрудничество може да 
урежда споровете посредством препоръка.
6. Разпоредбите на настоящия член по ника­
къв начин не влияят и не засягат специалните 
разпоредби относно уреждането на спорове 
по дял II на настоящото споразумение.
Член 112
Комитет за сътрудничество и специализирани 
подкомитети
1. С настоящото се създава Комитет за 
сътрудничество, съставен от представители 
на страните, с цел подпомагане на Съвета за 
сътрудничество при изпълнението на неговите 
задължения.
2. Съветът за сътрудничество може да реши 
да създаде други специализирани подкомите­
ти или органи, които да го подпомагат при 
изпълнението на неговите задължения, като 
определя състава, задълженията и начина на 
работа на тези комитети или органи.
Член 113
Парламентарен комитет за сътрудничество
1. Създава се Парламентарен комитет за 
сътрудничество. Той представлява средище за 
членовете на парламента на Ирак и членове­
те на Европейския парламент, в което те се 
срещат и обменят мнения.